Broj:D 32-125/24-217 28.11. 2024.godine

Na osnovu člana 7 stav 2 Odluke o uslovima, načinu i postupku za dodjelu nagrade Opštine Zeta ("Službeni list Crne Gore - opštinski propisi", br. 032/12 od 29.10.2012, 010/15 od 27.03.2015, 020/19 od 27.05.2019, 051/23 od 10.11.2023), Služba Skupštine Opštine Zeta u saradnji sa Žirijem za dodjelu nagrade Opštine Zeta „8. Februar“, objavljuje

**OBAVJEŠTENJE**

**O PRAVU PREDLAGANJA KANDIDATA ZA DODJELU NAGRADE OPŠTINE ZETA „8. FEBRUAR“, ZA 2024.GODINU**

Povodom „8. februara“- praznika Opštine Zeta, Opština Zeta dodjeljuje nagradu „8. Februar“, kao javno priznanje za :

- najbolja ostvarenja;

- postignute rezultate;

- doprinos razvoju Opštine na privrednom, naučnom, prosvjetnom, zdravstvenom, kulturnom, sportskom, kao i drugim oblastima društvenog života.

Nagrada „8. Februar“ :

* dodjeljuje se pojednicima i pravnim licima sa teritorije Opštine Zeta;
* može se dodjeljivati i pojednicima, koji ne žive na teritoriji Opštine, ako njihova ostvarenja imaju poseban značaj za Opštinu;
* izuzetno kada za to postoje značajni razlozi, nagrada se može dodijeliti posthumno;
* nagrada se može dodijeliti i za životno djelo.

Pravo predlaganja kandidata za Nagradu imaju: građanin, grupa građana, privredna društva, javne službe, nevladine organizacije i drugi subjekti.

Predlozi za Nagradu dostavljaju se u pisanoj formi sa obrazloženjem, za koje se djelo i ostvarene rezultate kandidat predlaže i dokumentacijom na osnovu koje se može ocijeniti vrijednost ostvarenih rezultata.

Predlozi su dostupni javnosti.

Predlozi se dostavljaju neposredno ili putem poštanskog operatora, na Arhivi Opštine Zeta, sa naznakom: Opština Zeta, Glavna gradska ulica Anovi br. 89- za Žiri za dodjelu Nagrade, u periodu od 01. do 31.decembra 2024.godine.

Kontakt telefon: 020/873-269

SKUPŠTINA OPŠTINE

Služba Skupštine